b'\n_START_ARTICLE_\nFlynderborg\n_START_PARAGRAPH_\nFlynderborg er sandsynligvis det samme bygningsv\xc3\xa6rk, som i flere \xc3\xa6ldre kilder kaldes "Helsing\xc3\xb8r Hus". Det var et tidligt middelalderligt borganl\xc3\xa6g, og det er den \xc3\xa6ldst kendte bef\xc3\xa6stning i Helsing\xc3\xb8r. Det har ligget p\xc3\xa5 bakkedraget, hvor Flynderborgvej l\xc3\xb8ber i dag. Borgen blev indtaget, og efter alt at d\xc3\xb8mme afbr\xc3\xa6ndt og nedbrudt, af lybske tropper omkring 1368 (Danmarks historie (1047-1397)), men det vides ikke, om Flynderborg genopstod herefter. Bygningsmaterialer fra borgen kan ogs\xc3\xa5 v\xc3\xa6re genbrugt ved opf\xc3\xb8relsen af Erik af Pommerns nye f\xc3\xa6stning "Krogen".'